ירושלים, ‏י"ב באב, תשפ"ג

**Prime Minister’s Office**

**ديوان رئيس الحكومة**

30 ביולי 2023

לכבוד

עו"ד אלעד מן

עמותת הצלחה – לקידום חברה הוגנת (ע")

באמצעות הדוא"ל: *‏*[foi@htl.org.il](mailto:foi@htl.org.il)

שלום רב,

הנדון: **בקשה לקבלת מידע לפי חוק חופש המידע התשנ"ח-1998**

סימוכין: בקשתך מיום 28.02.2023

במענה לבקשתך שבסימוכין לקבלת מידע על פי חוק חופש המידע, התשנ"ח-1998 (להלן – **החוק**), בעניין קבלת מידע על אודות סגן השר אבי מעוז , הריני משיבתך כדלקמן:

1. מצ"ב למענה זה יומנו של סגן השר, מר אבי מעוז ממועד מינויו לתפקיד ועד לסיום תפקידו בעקבות התפטרותו.
2. ביומנים המצורפים הושחר מידע פרטי על ידי סגן השר או מי מטעמו; הושחר מידע שבגילויו קיים חשש לפגיעה בביטחון המדינה בהתאם לסעיף 9(א)(1) לחוק; וכן הושחר מידע שגילויו מהווה פגיעה בפרטיותם של צדדים שלישיים בהתאם לסעיף 9(א)(3) לחוק. בנוסף, הושחרה פגישה בודדת אשר אי גילויה המידע היה תנאי לעריכתה בהתאם לסעיף 9 (ב) (7).

יובהר כי בצמוד לכל השחרה והשחרה מהטעמים הנזכרים בסעיף זה, מופיעה עילת ההשחרה בסימונים הבאים בהתאמה: *אישי; ב.מ; 9(ב)(7); פרטיות צד ג'.*

1. באשר לחלק השני של בקשתך שעוסק בהסכם ניגוד העניינים שנערך לסגן השר מעוז וכן בשאלון שמולא אגב עריכת הסדר זה או קידום עריכתו, אשיבך כי המידע המבוקש לא נוצר בידי משרד ראש הממשלה והוא אינו מוחזק על ידו, ועל כן לא נוכל להיענות לבקשתך. האחריות להכנת הסדרי ניגוד עניינים לשרים וסגני שרים היא של משרד המשפטים ובאפשרותך לפנות אליהם בבקשה מתאימה בהתאם לסעיף 8(5) לחוק.

בהתאם לסעיף 7(ו) לחוק, הנך זכאי לעתור על החלטה זו לפי הוראות חוק בתי המשפט לעניינים מנהליים, התש"ס-2000.

בברכה,

תמי כהן טויטו

מנהלת תחום בכיר

העמדת מידע לציבור